title: Mafalda
text: Mafalda ye una historieta en formato de tira que tién como protagonista una nina de seis anyadas clamata Mafalda, que tracta temas ta adultos (politicos y socials).
  
  Fue ideyata per o dibuxant archentino Joaquín Salvado mas conoixito como Quino en l'anyo 1964 ta anunciar rentadoras,  pero a suya popularidat fue tan gran que tenió que continuar fendo a tira. Actualment ye tradueito a más de 30 luengas  y muito popular en Latinoamerica y bells países europeos como Espanya, Italia, Grecia y Francia.
  
  Personaches famosos 
   Mafalda: Ye la protagonista, nina muito critica y pesimista, procupata per a situación d'o mundo. Li cuaca la politica y odia la sopa.
   Os pais: O pai ye un oficinista y a mai ama d'a casa, representan a familia de clase meya tipica.
   Felipe: Tien problemas con a escuela, representa la visión d'o nino (frent a la Mafalda adulta)
   Manolito: Fillo d'un botiquero, vive encerrinato con os diners, ye un satira d'o capitalismo
   Susanita: Nina que quiere acomodar-se, tener muitos fillos y ser preciata, representa la visión prototipica d'a muller (frent a Mafalda, que creye en a igualdat de sexos). Ye perén pendient de l'opinión d'os atros.
   Miguelito: nino més chicot que representa la tiranía de maniera satirica.
   Guille: chirmán chicot de Mafalda.
   Libertad: nina muito cacha (chuegos recurrents con o suyo nombre) y constestataria, d'ideyas similars a las de Mafalda.
  
  Referencias
  
  Vinclos externos 
    Alpartato de Mafalda en a pachina web oficial de Quino.
    Pachina web oficial de Quino.
  
  Cómic
  Personaches de ficción